કેદારનાથ : વડાપ્રધાન નરેન્દ્ર મોદી આજે સવારે ઉત્તરાખંડ પહોંચી ગયા હતા. ત્યારબાદ હર્ષિલ સરહદ પર ફરજ બજાવી રહેલા જવાનોની વચ્ચે દિવાળીની ઉજવણી કરવા માટે પહોંચી ગયા હતા. મોદીએ જવાનોનો ઉત્સાહ વધાર્યોહતો. તેમને મિઠાઇઓ પણ ખવડાવી હતી. આજે સવારે હર્ષિલમાં પહોંચી ગયા બાદ જવાનોની વચ્ચે પહોંચ્યા હતા. મોદીએ સશ† દળના જવાનોને સંબોધન કરતા કહ્યુ હતુ કે દુર દુર જટિલ પહાડીઓ પર પોતાના કર્તવ્ય પ્રત્યે તેમની સમર્પણ ભાવના દેશના લોકોની તાકાતમાં વધારો કરે છે. આ ભાવના જ દેશના ૧૨૫ કરોડ ભારતીયોના સપનાને તેમજ ભવિષ્યને સુરક્ષિત કરે છે. તેમણે કહ્યુ હતુ કે ડિફેન્સના ક્ષેત્રમાં ભારત દ્વારા મોટા પગલા લેવામાં આવી રહ્યા છે. મોદીએ વન રેન્ક વન પેન્શન સહિત પૂર્વ જવાનોના કલ્યાણના મામલે કેટલાક પગલા લેવાઇ રહ્યા હોવાની વાત કરી હતી. તેમણે કહ્યુ હતુ કે સંયુક્ત રાષ્ટ્ર શાંતિ મિશનને લઇને ભારતીય સશ† દળના જવાનોની ભૂમિકાની સમગ્ર દુનિયામાં પ્રશંસા થાય છે.